Flere steder er der store mængder smeltevand, der giver oversvømmelser på vejene. I nat i Voldsted strandede en bilist midt ude på en vej da hans bil gik i stå på grund af de store mængder vand på vejbanen. Beredskabscenter Aalborg har valgt ikke at gøre noget ved vandmasserne. - Vi har jo ikke noget sted at pumpe vandet hen, så hvis ikke der er direkte fare for helbreddet, så lader vi naturen gå sin gang, siger Peter Reinau, Vagthavende, Beredskabscenter Aalborg. De store mængder af smeltevand betød at hovedvej A29 syd for Aggersundbroen var lukket fra kl. 19.11 i aftes til op på formiddagen. På hovedvejen mellem Hadsund og Aalborg skred en skrænt sammen på grund af meget smeltevand fra markerne.

Referat:
Mange steder i Nordjylland giver smeltevandet problemer på vejene.